ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ ସିଣ୍ଡ୍ରୋମ

ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ (ଏସଆଇଏଡିଏଚ/ SIADH ) ସିଣ୍ଡ୍ରୋମ ନାମ ଦିଆଯାଏ, ଯେତେବେଳେ ଅତ୍ୟଧିକ ପରିମାଣର  ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ ଫଳରେ ଜଳ ଧାରଣ ଅଧିକ ହୁଏ ଏବଂ ଅଳ୍ପ ସୋଡିୟମ ରକ୍ତ‌ତା ସୃଷ୍ଟି ହୁଏ । ଏହାର ଲକ୍ଷଣ କିଛି ନ ଥାଏଇ ପାରେ ବା ଦ୍ୱନ୍ଦ୍ୱ, ଚେତନା ସ୍ତର ହ୍ରାସ, ମାଂସପେଶୀ ଫଡ଼ ଫଡ଼ ହେବା ଏବଂ ବାତ ଭଳି ଭିନ୍ନ ଭିନ୍ନ ଲକ୍ଷଣ ପ୍ରକାଶ ପାଇପାରେ ।

କେନ୍ଦ୍ରୀୟ ସ୍ନାୟୁ ପ୍ରଣାଳୀ ରୋଗ, କର୍କଟ, ବିଭିନ୍ନ ଔଷଧ, ଫୁସଫୁସ ରୋଗ, ଉତ୍ତରାଧିକାରୀ ପରିବର୍ତ୍ତନ (inherited mutations) ଏବଂ କେତେକ ହରମୋନ୍ ଅଭାବ ହେତୁ ଏହା ହୋଇପାରେ । ଯନ୍ତ୍ରଣା କିମ୍ବା ମାନସିକ ଚାପ ଯୋଗୁ ସଂକ୍ଷିପ୍ତ ଘଟଣା ହୋଇପାରେ । ୧୩୫ ମିଇକ୍ୟି/ଲିରୁ କମ୍ ସେରମ୍ ସୋଡ଼ିଅମ୍, ୨୭୫ ମିଅସମୋ/କେଜିରୁ କମ୍ ସେରମ୍ ଓସମୋଲାଲିଟି, ୪୦ ମିଇକ୍ୟି/ଲିରୁ ଅଧିକ ପରିସ୍ରା ସୋଡିୟମ୍, ୧୦୦ ମିଅସମୋ/କେଜିରୁ ଅଧିକ ପରିସ୍ରା ଓସମୋଲାଲିଟି ଏବଂ ଅନ୍ୟାନ୍ୟ ସମ୍ଭାବ୍ୟ କାରଣଗୁଡ଼ିକର ଅନୁପସ୍ଥିତିରେ ରକ୍ତ ପରିମାଣ ସାଧାରଣ ଥିଲେ ରୋଗ ନିର୍ଣ୍ଣୟ କରାଯାଏ ।

ଏହାର ଚିକିତ୍ସାରେ ସୀମିତ ତରଳ ପଦାର୍ଥ ଗ୍ରହଣ, ମୂଳ କାରଣର ଚିକିତ୍ସା ଏବଂ ବୃକ୍‌କ ଉପରେ ଏଡିଏଚର ପ୍ରଭାବକୁ ରୋକିବା ପାଇଁ ଔଷଧ ଦିଆଯାଇପାରେ । ଅନ୍ୟାନ୍ୟ ପଦକ୍ଷେପ ମଧ୍ୟରେ ଲୁଣ ଟାବଲେଟ୍ ଖାଇବା, ଶିରାଭ୍ୟନ୍ତର ସାଲାଇନ୍ କିମ୍ବା ଫୁରୋସେମାଇଡ ଅନ୍ତର୍ଭୁକ୍ତ ହୋଇପାରେ । ଗୁରୁତର ଲକ୍ଷଣ ଥିଲେହାଇପରଟୋନିକ ସାଲାଇନ୍ ବ୍ୟବହାର କରାଯାଇପାରେ; ତଥାପି, ସୋଡିୟମ୍ ସ୍ତର ୨୪ ଘଣ୍ଟାରେ ୮ ମିଇକ୍ୟି/ଲିରୁ ଅଧିକ ହେବା ଉଚିତ୍ ନୁହେଁ ।

ଏହି ରୋଗ (ଏସଆଇଏଡିଏଚ) ସାଧାରଣତଃ ବୟସ୍କ ବ୍ୟକ୍ତି ଏବଂ ଡାକ୍ତରଖାନାରେ ଥିବା ଲୋକମାନଙ୍କ ମଧ୍ୟରେ ଦେଖାଯାଏ । ବୟସ ବଢ଼ିବା ସହିତ ଏହା ଅଧିକ ସାଧାରଣ ହୋଇଯାଏ । ମୂଳତଃ ଛୋଟ-ଜୀବକୋଷ ଫୁସଫୁସ କର୍କଟ ଥିବା ଦୁଇ ଜଣ ଲୋକଙ୍କର ଏହିପରି ଲକ୍ଷଣମାନ ଥିବା ୧୯୫୭ ମସିହାରେ ୱିଲିୟମ୍ ସ୍ୱାର୍ଜ ଏବଂ ଫ୍ରେଡେରିକ୍ ବାର୍ଟରଙ୍କଦ୍ୱାରା ବର୍ଣ୍ଣନା କରାଯାଇଥିଲା।   ସେମାନଙ୍କର ଏହି ମାନଦଣ୍ଡ ବିଷୟରେ ସ୍ଥିତି ନିରାକରଣ ବର୍ଣ୍ଣନା ୨୦୨୦ସୁଦ୍ଧା ବ୍ୟବହୃତ ହେଉଛି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ